ธุรกิจพลาสติก กันกระแทก กำลังเติบโต
เคยสังเกตไหมว่าเวลาพัสดุมาส่งที่บ้าน นอกจากเราจะเจอสินค้าที่เราสั่งแล้ว บางครั้งเราก็ยังพบกับพลาสติกกันกระแทกด้วย
19 ม.ค. 2564

ธุรกิจพลาสติก กันกระแทก กำลังเติบโต / โดย ลงทุนแมน
เคยสังเกตไหมว่าเวลาพัสดุมาส่งที่บ้าน
นอกจากเราจะเจอสินค้าที่เราสั่งแล้ว
บางครั้งเราก็ยังพบกับพลาสติกกันกระแทก
ที่คอยช่วยป้องกันสินค้าของเราไม่ให้ได้รับความเสียหาย
นอกจากคุณสมบัติในการกันกระแทกแล้ว หลายคนก็ยังชื่นชอบ
และได้นำพลาสติกที่ว่านี้มา บีบ บีบ บีบ แล้วก็บีบเพื่อความเพลิดเพลิน
แม้จะดูเหมือนว่าจะเป็นสินค้าที่ไม่มีอะไร
แต่รู้หรือไม่ว่าธุรกิจนี้ กำลังเติบโต
แล้วมันเป็นเพราะอะไร?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
เหตุผลสำคัญที่พลาสติกกันกระแทกกำลังเติบโต ก็คือ “อีคอมเมิร์ซ”
คงปฏิเสธไม่ได้ว่า อีคอมเมิร์ซ เข้ามามีบทบาทสำคัญ ที่ทำให้พฤติกรรมในการซื้อของเราเปลี่ยนไป
การเติบโตของอีคอมเมิร์ซ ทำให้ผู้ผลิตบรรจุภัณฑ์ ผู้ทำธุรกิจขนส่งพัสดุ
และผู้ผลิตพลาสติกกันกระแทกก็เป็นธุรกิจที่ได้ประโยชน์จากเรื่องนี้
พลาสติกกันกระแทก หรือแผ่นพลาสติกใสที่มีอากาศอยู่ภายในใช้ห่อหุ้มสินค้าในกล่องพัสดุนั้น
เป็นตัวช่วยที่คอยปกป้องสินค้าของเราไม่ให้ได้รับความเสียหาย
ซึ่งนอกจากพลาสติกเป๊าะแป๊ะที่เราเห็นกันเป็นประจำแล้ว
มันก็ยังมีพลาสติกกันกระแทกที่เป็นเกรดคุณภาพ 
และเกรดที่สามารถควบคุมอุณหภูมิได้ เช่นกัน
ซึ่งมันก็ได้ถูกนำไปใช้ในหลายกลุ่มธุรกิจ ตั้งแต่อีคอมเมิร์ซ อุตสาหกรรมยานยนต์ รวมถึงอาหาร และเครื่องดื่ม
ทีนี้ เรามาดูกันว่าตลาดพลาสติกกันกระแทกโตขนาดไหน?
ในช่วงระหว่างปี 2020 ถึง 2025 พลาสติกกันกระแทกทั่วโลก
ถูกคาดการณ์ว่าจะมีอัตราการเติบโตเฉลี่ย 7.8% ต่อปี
และจะมีมูลค่าตลาดราว 3.7 แสนล้านบาท
เมื่อมาดูรายภูมิภาคก็พบว่า เอเชียแปซิฟิก เป็นตลาดที่พลาสติกกันกระแทกโตมากที่สุด
ตามด้วยมาด้วยอเมริกาเหนือ ยุโรป
และเมื่อเรามาดูการคาดการณ์มูลค่าของตลาดอีคอมเมิร์ซในแต่ละภูมิภาค ปี 2020 พบว่า
เอเชียแปซิฟิก มีมูลค่า 73 ล้านล้านบาท
อเมริกาเหนือ มีมูลค่า 22 ล้านล้านบาท
ยุโรป มีมูลค่า 17 ล้านล้านบาท
 
นอกจากอีคอมเมิร์ซจะทำให้ตลาดพลาสติกกันกระแทกโตระเบิดแล้ว
อุตสาหกรรมยานยนต์ก็เป็นอีกหนึ่งปัจจัยที่ทำให้ตลาดนี้เติบโต เช่นกัน
แต่อย่างไรก็ตาม พลาสติกกันกระแทกแบบพลาสติกก็สามารถถูกทดแทนได้จากวัสดุชนิดอื่นที่ให้คุณสมบัติคล้ายกัน เนื่องจากปัจจุบันมีการรณรงค์ให้ลดการใช้พลาสติกกันทั่วโลก
วัสดุป้องกันการกระแทกที่เป็นมิตรต่อสิ่งแวดล้อม อาจเข้ามาแทนที่พลาสติกกันกระแทกแบบธรรมดาก็เป็นได้
ถึงตรงนี้ เราก็สามารถสรุปได้ว่าธุรกิจพลาสติกกันกระแทกที่เรามักบีบเล่นกัน
เป็นอีกหนึ่งธุรกิจที่ได้รับประโยชน์จากเมกะเทรนด์อย่างอีคอมเมิร์ซ
และมีมูลค่าตลาด เป็นแสนล้าน เลยทีเดียว..
----------------------
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References:
-
-
-
-